Jean de Dieu Soult

Jean de Dieu Soult, nascut lo 29 de març de 1769 a Sant Amanç la Bastida, uèi Sant Amanç de Solt (Tarn), que i es mòrt lo 26 de novembre de 1851, foguèt un militar e òme d'Estat francés d'origina occitana.

Fach marescal d'Empèri lo 19 de mai de 1804, es considerat per Napoleon Bonaparte, après la batalha d'Austerlitz (1805) que i participèt d'un biais decisiu, coma " lo primièr manobrièr d'Euròpa". Es, amb Davout, Lannes, Masséna e Suchet, un dels marescals capables de dirigir una armada en l'abséncia  de l'Emperaire.. Vengut Par de França (1815 puèi 1827), faguèt tanben una carrièra politica importanta, especialament durant la monarquia de Julhet : ministre de la Guèrra, es l'instaurator principal de la Legion estrangièra en 1831. Per tres còps cap de governament, ten lo recòrd de longevitat d'aquel pòst. En 1847, recebèt del rei Loís Felip lo títol unic de Marescal general de França .
Referéncias

Categoria:Personalitat de Tarn